MIRACOLUL continuă la Timișoara: 11 asistente medicale şi infirmiere s-au VINDECAT de coronavirus
Cele 11 asistente medicale, infirmiere şi îngrijitoare de la Spitalul de Urgenţă Petroşani, care au fost internate la Spitalul de Boli Infecţioase din Timişoara, în urma infectării cu virusul COVID -19, s-au vindecat, a anunţat miercuri managerul unităţii medicale din Valea Jiului, dr. Alin Vasilescu.

Potrivit acestuia, alţi patru medici şi două infirmiere şi îngrijitoare de la Spitalul de Urgenţă Petroşani care se aflau în izolare la domiciliu au depăşit acest moment şi se pot prezenta la serviciu. Ei sunt primii dintre cei 118 angajaţi ai spitalului care au fost nevoiţi să stea acasă 14 zile după ce o femeie de 26 de ani, care revenise din Italia, a ascuns acest lucru şi a fost internată la secţia de Neurologie a unităţii medicale.

Citește și: Dr Alexandru Rafila: Probabil spre sfârștiul lunii aprilie se va ajunge la mii de cazuri zilnic!

"Sperăm ca pe finalul acestei săptămâni să putem redeschide secţia de Neurologie a spitalului, iar la începutul săptămânii viitoare, secţia de Cardiologie', a declarat, pentru AGERPRES, dr. Alin Vasilescu.

Secţiile de Neurologie şi Cardiologie ale Spitalului de Urgenţă Petroşani s-au închis pe fondul lipsei de personal, după ce mai multe cadre medicale au ajuns la izolare din cauză că au fost în contact cu pacienta de 26 de ani, din Valea Jiului, care nu a respectat normele de izolare la domiciliu deşi venise din Italia. Ulterior, femeia a fost depistată pozitiv la infecţia cu noul coronavirus.
[(('Remedii miraculoase',), 41), (('Controlul populației',), 33), (('Înșelăciune',), 180), (('Supremația Românească',), 9), (('Noua Ordine Mondiala',), 54), (('Reticență la vaccinare',), 139), (('Remedii miraculoase', 'Religie'), 47), (('Satiră',), 310), (('Înșelăciune', 'Big Pharma'), 176), (('Plandemic',), 181), (('Armă biologică',), 256), (('5G',), 67)]